ปุณมี ปุณศรี

นาวาอากาศตรี ปุณมี ปุณศรี อดีตรัฐมนตรีว่าการกระทรวงพาณิชย์ และอดีตรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์

 ประวัติ 
ปุณมี ปุณศรี เกิดเมื่อวันที่ 3 พฤษภาคม พ.ศ. 2471 ที่ตำบลตลาดเหนือ อำเภอเมือง จังหวัดจันทบุรี เป็นบุตรของหลวงราชไมตรี (ปูม ปุณศรี) กับนางฟอม ราชไมตรี  มีพี่น้อง 7 คน สมรสกับนางสดศรี ปุณศรี (สกุลเดิม วัลยะเสวี) มีบุตร 1 คน คือ นายแพทย์ปสารพงษ์ ปุณศรี

ปุณมี ปุณศรี จบการศึกษาชั้นประถมจาก โรงเรียนเบญจมราชูทิศ จังหวัดจันทบุรี ชั้นมัธยมจากโรงเรียนวชิราวุธวิทยาลัย และโรงเรียนเตรียมอุดมศึกษา จากนั้นเข้าศึกษาต่อสาขาวิศวกรรมเครื่องกล ที่คณะวิศวกรรมศาสตร์ จุฬาลงกรณ์มหาวิทยาลัย และจบการศึกษาระดับปริญญาโท สาขาเครื่องกล-ปรมาณู จากสถาบันเทคโนโลยีจอร์เจีย สหรัฐอเมริกา

 การทำงาน 
น.ต.ปุณมี ปุณศรี เคยรับราชการเป็นทหารอากาศ มียศเป็น "นาวาอากาศตรี" ต่อมาได้รับแต่งตั้งเป็นผู้อำนวยการสำนักงานสลากกินแบ่งรัฐบาล ในระหว่างปี พ.ศ. 2519 ถึงปี พ.ศ. 2521 และในปี พ.ศ. 2523 ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์ ต่อมาในเดือนมกราคม พ.ศ. 2524 ถูกปรับไปรับตำแหน่งรัฐมนตรีว่าการกระทรวงพาณิชย์พระบรมราชโองการ ประกาศ รัฐมนตรีลาออกและแต่งตั้งรัฐมนตรี (พันเอก พล เริงประเสริฐวิทย์ และนายตามใจ ขำภโต พ้นจากตำแหน่งรัฐมนตรี นาวาอากาศตรี ปุณมี ปุณศรี นายโกศล ไกรฤกษ์ และนายวิศิษฐ์ ตันสัจจา พ้นจากตำแหน่งและแต่งตั้งเป็นรัฐมนตรีใหม่) ต่อมาได้พ้นจากตำแหน่งเมื่อวันที่ 4 มีนาคม พ.ศ. 2524 หลังจากนั้นนายชวน หลีกภัย จึงเข้ามารับตำแหน่งดังกล่าวแทน กระทั่งในเดือนธันวาคมของปีเดียวกัน นายชวน หลีกภัย ย้ายไปรับตำแหน่งรัฐมนตรีว่าการกระทรวงเกษตรและสหกรณ์ และ น.ต.ปุณมี จึงได้รับแต่งตั้งให้กลับมาดำรงตำแหน่งรัฐมนตรีว่าการกระทรวงพาณิชย์ อีกครั้ง

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๙ ตอนที่ ๑๘๔ ง ฉบับพิเศษ หน้า ๓๙, ๑๗ ธันวาคม ๒๕๒๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๘ ตอนที่ ๒๐๖ ง ฉบับพิเศษ หน้า ๔๖, ๑๗ ธันวาคม ๒๕๒๔

 อ้างอิง 

หมวดหมู่:ทหารอากาศชาวไทย
หมวดหมู่:วิศวกรชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงพาณิชย์ไทย
หมวดหมู่:บุคคลจากโรงเรียนเบญจมราชูทิศ จังหวัดจันทบุรี
หมวดหมู่:บุคคลจากโรงเรียนวชิราวุธวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากสถาบันเทคโนโลยีจอร์เจีย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.